Quantes emocions, quant patiment i quantes il·lusions per construir una victòria de les que deixen un lloc a la memòria. Un reviscut Santfeliuenc va fer un cop d'autoritat en el moment més decisiu. Els gols de Cano (78') i Iván Peralta (82') van donar molta vida a un Santfe que s'ho jugarà tot en dues finals, la primera a Les Grases contra la Montañesa, i la segona a Ascó en un matx que pinta d'altura. Quinze dies apassionants i frenètics que han de servir perquè aquesta història tingui un final feliç. Som en camí i ara arriba l'hora que Sant Feliu respongui com mai per a dos partits que marcaran la història del futbol a Sant Feliu.\nCF PERALADA 1 (ALEIX FEIXAS, 85') ... SANTFELIUENC FC 2 (CANO, 78' I IVÁN PERALTA, 82')\nLa història del Peralada - Santfeliuenc s'escriu amb lletres d'emoció desbordada. Els blanc-i-blaus sabien que posaven sobre la taula totes les opcions d'evitar els quatre darrers llocs. I des dels primers minuts la tensió i la necessitant van erigir-se com a protagonistes. La primera gran oportunitat de la tarda van sorgir de les botes d'Álex Bolaños que, fent-se lloc dins l'àrea, va deixar anar un xut col·locat que va escopir el pal. Tanmateix els locals van respondre tres minuts més tard amb una oportunitat molt clara d'Aleix Feixas que va salvar amb les cames un portentós Santi. El partit començava a ensenyar muscul. El Santfeliuenc es llançava a tomba oberta a l'atac i el 33' una centrada de Maldonado no la va aprofitar Éric Pacheco que a boca de canó va enviar la pilota al cos de Toni Montero. El Santfeliuenc s'estava mereixent el gol però l'infortuni de l'equip necessitat s'imposava. Al 39' el summun de la desgràcia. El Santfeliuenc no va fer gol en una rematada triple de Cano, Éric Pacheco i Èdgar que entre el porter i la defensa van salvar sota pals. Abans del descans el local Jaume Duran veia la segona targeta groga i deixava al seu equip amb un jugador menys durant més de 45 minuts.\nAl Santfeliuenc li va costar arrencar al segon acte. Més amb l'expectativa de conservar la pilota i de no caure en cap acció perillosa que costés alguna targeta. Tanmateix a partir del quart d'hora el matx va embogir. Al 58' un cop de cap de Cano va obligar Toni Montero a lluir-se. I un minut més tard Éric Pacheco amb un tret dur va obligar a fer l'aturada de la tarda el porter alt empordanès. El Santfeliuenc arribava i arribava però el gol es resistia per a desesperació de tots els seguidors que ja sigui des de Peralada a a través de Ràdio Sant Feliu seguien el duel. Semblava com si un destí inexorable sortís al camí per evitar una alegria. Al minut 78 totes les desgràcies es van esvair. Cano va rebre una pilota d'esquenes, es va girar i va soltar un xut creuat i potent que assaltava la banca i desbordava l'eufòria. El gol va enfurismar l'equip. En ple festival, David Toro va habilitar a Iván Peralta i el davanter va fer el gol més celebrat i necessari en un llançament creuat que doblegava el porter Toni Montero. Amb el 0 a 2 el partit semblaba tancat. Però el Santfe és patidor de mena i va voler posar-li dramatisme. Al 85' el local Aleix Feixa es va aprofitar de la timidesa de la defensa santfeliuenca per plantar-se sol davant Santi i retallar distàncies. El gol va fer entrar el partit en la dimensió desconeguda. A la desesperada el Peralada va tenir l'empat al 91' en una rematada de Cruz que va treure de manera magnífica Santi. Entre angoixes, nervis i desesperació l'àrbitre xiulava el final més desitjat. El Santfeliuenc havia fet el primer gran pas. Ara ens en queden dos més i el proper diumenge a les 12 del migdia Les Grases ha de rebentar de passió i suport. La tercera a Tercera és una mica més a prop.\nCF Peralada: Toni Montero, Sergio García (Pau Bonmatí, 80'), Sergi Mate, Pastor, Sergio Romero, Alforcea (Borja, 71'), Aleix Feixas, Guillem Cornellà, Cruz, Jaume Duran i Litus (Chacón, 75').\nSantfeliuenc FC: Santi, Èdgar, Faura, Dani Ortiz, Gerard Rovira, Tena, Maldonado (Iván Peralta, 76'), Joserra (David Toro, 62'), Álex Bolaños, Cano, Álex Bolaños i Éric Pacheco (Quiles, 68').\n0 - 1, Cano, 78'\n0 - 2, Iván Peralta, 82'\n1 - 2, Aleix Feixas, 86'\nÀrbitre: López Carballo, el seu arbitratge va ser correcte. Va amonestar els locals Jaume Duran i Pastor; i als santfeliuencs Joserra, Quiles, Dani Ortiz i Santi.\n- Gràcies Santfeliuenc. Ens torneu a fer somiar. Ara cal fer tot l'esforç en dues finals que valen massa.\n- Iván Peralta es va retrobar amb un gol que confirmava una victòria més que important.\n- L'afició de Sant Feliu va respondre i les graderies del Municipal de Peralada va tenir color blanc-i-blau.\n- El Peralada també nota la pressió d'estar a sota.\n- Els incidents finals a l'entrada als vestidors van sobrar.\nEscolta les declaracions de l'entrenador del Santfeliuenc FC\nEscolta el gols del Santfeliuenc FC a Peralada\n#actualitat #primerequipo #temporada201415 #terceradivisión #grupov #prensa #peraladacf


Ens ajudeu a millorar els serveis? – Consorci AOC\nEns ajudeu a millorar els serveis?\nDe ben segur que com a usuaris o clients dels serveis de l’AOC algun cop se us han passat pel cap idees, suggeriments o comentaris que podrien millorar la vostra experiència com a usuaris del nostres serveis o la dels vostres ciutadans. Per exemple:\nFuncionalitats poc usables\nTextos poc comprensibles\nO simplement felicitar-nos 😉\nTot i que sempre ha estat possible fer-nos arribar els vostres comentaris obrint una petició des de Suport o comentant els nostres blocs, des d’ara us ho volem posar més fàcil i transparent.\nObrim un espai on podeu proposar, votar i comentar les millores dels nostres serveis, així com veure el full de ruta del servei en tot moment i quines són les properes funcionalitats s’han aprovat i que s’implementaran.\nEsperem que aquest nou canal i l’exercici de transparència que realitzem us resulti tant útil com creiem ho serà per a nosaltres, ajudant-nos a incloure necessitats amb les que no havíem pensat com també a prioritzar-les. I tot gràcies a vosaltres.\nTreballadors públics i ciutadans\nUs presentem un nou espai d’idees i suggeriments dividit per audiència del servei, és a dir, dividit entre “Ciutadans” i “Administració pública”. A ciutadans volem recollir els comentaris que us fan els ciutadans i a Administració pública ens agradaria rebre el vostre punt de vista com a personal de l’administració, és a dir, què creieu que hauríem de fer per millorar la interfície amb la que interactuen els ciutadans.\nEl vostres comentaris com a personal de l’Administració han d’anar a la secció Administració pública, on cada servei disposa de la seva categoria. Per tant podem trobar un servei dirigit als ciutadans, com per exemple eNOTUM, a tots dos llocs.\nDes de la pàgina d’inici de l’espai d’idees i suggeriments\nDes de la pàgina del servei (part inferior dreta-icona bombeta)\nDes dels serveis dirigits a ciutadans\nDes de la secció de Suport de cada servei\nDes del peu dels correus electrònics a peticions de Suport (properament)\nEsperem que compartiu els vostres suggeriments per petits que semblin o voteu els que altres han proposat.


Aldarulls a Gràcia: La tercera nit de protestes acaba amb aldarulls a Gràcia | Catalunya | EL PAÍS Catalunya\nAlgunes persones concentrades a la plaça del Diamant han destrossat la seu de CaixaBank i elements de mobiliari urbà\nBarcelona 26 MAI 2016 - 08:14\tCEST\nFOTOGALERIA Imatge dels aldarulls a Gràcia, aquest dimecres. ALBERT GARCIA\nLa tercera nit de protestes a Gràcia pel desallotjament de l’anomenat Banc Expropiat ha degenerat la nit d’aquest dimecres en disturbis una altra vegada. Una persona ha estat detinguda i 11 han necessitat l'assistència dels serveis sanitaris del Sistema d'Emergències Mèdiques (SEM), entre elles sis agents dels Mossos d'Esquadra, i diversos periodistes, que han resultat ferits lleus en rebre impactes de porra durant els aldarulls.\nDesprés d'una manifestació pacífica que pretenia envoltar la seu de l'antic banc, desenes de persones encaputxades han començat a organitzar barricades, bolcar i cremar alguns contenidors, a més de destrossar mobiliari públic i privat de manera disseminada pels carrers del barri. Abans, un fort dispositiu policial ha acordonat els voltants del banc i ha impedit que els protestants el tornin a ocupar.\nEls Mossos d'Esquadra han avisat per megafonia en diverses ocasions de possibles càrregues a les persones que tenien davant, algunes de les quals s’han armat amb pedres i pals. Finalment, davant l'amenaça, han marxat corrent. Han deixat una reguera de contenidors bolcats i algun de cremat al carrer Gran de Gràcia.\nParal·lelament, algunes persones concentrades a la plaça del Diamant han destrossat la seu de CaixaBank i elements de mobiliari urbà. Els Mossos han carregat en diverses zones del barri.\nA les onze de la nit, el barri ha recuperat una situació de relativa normalitat, sobretot en comparació amb els aldarulls que es van viure dilluns. Durant les dues hores que ha durat la protesta, diversos veïns han donat suport als manifestants, que eren bastant més nombrosos que els dos dies anteriors, fent sonar cassoles des dels balcons.\nL'origen del conflicte a Gràcia va començar dilluns a la tarda, quan els Mossos d'Esquadra van acabar el desallotjament de la seu de l'antic banc, al número 181 de la Travessera de Gràcia. Des de llavors, les protestes s'han anat repetint cada dia i sembla que continuaran.\nLa policia ha actuat per ordre del jutjat de primera instància número 57 de Barcelona, en un litigi entre els okupes, que són al centre des del 2011, i els propietaris del local. Des de llavors, els joves són fora del centre social, però romanen encara en possessió d'un petit immoble situat a menys de seixanta metres de l'antic banc. Un lloc on diversos veïns asseguren que es guarden alguns dels pals, pedres i productes que utilitzen els violents contra els Mossos. El lloc està a la vista de tothom però camuflat entre el mobiliari urbà. Es tracta d'un vell quiosc de premsa en desús situat a la plaça de la Revolució. Una espècie de cavall de Troia que continua encara en possessió dels okupes.\nLa batalla campal en què es va convertir el barri de Gràcia dilluns passat va fer que veïns, comerciants i fins i tot els mateixos manifestants busquessin un culpable dels fets. La decisió va ser gairebé unànime i el cap de turc escollit va ser el d’Ada Colau.\nEl 181 de Travessera de Gràcia està ocupat des de fa cinc anys. El primer propietari del local va ser Caixa Catalunya i posteriorment un particular que va sol·licitar al jutjat el desallotjament. Trias va comprar —abans de les eleccions municipals— la pau social pagant 5.500 euros mensuals al propietari del local en concepte de lloguer. El convergent permetia els okupes continuar allà fent tallers educatius amb el local a càrrec de l'Ajuntament. Colau no va renovar el contracte. Sense lloguer el propietari va tornar a demanar el desallotjament i dilluns ho va aconseguir. Aquest mateix dia es va organitzar una de les manifestacions més violentes des de les protestes de Can Vies, que just aquest dijous compleixen dos anys.


Activitats | Camping les Contioles\nActivitats a Les Contioles\nLes activitats del Càmping les Contioles, aquest any han fet un gir. Després de la pandèmia que vam viure l’any passat, ens vam adonar que calia recuperar l’essència del nostre càmping i apropar als nostres clients a la riquesa natural i cultural que té la Vall de Cardós i el Pallars Sobirà.\nVolem que es gaudeixi de la natura, els artistes de la zona i la nostra gastronomia fent petits tallers de pintura, escriptura, col·loquis amb periodistes, vermut literari, conferències, recitals de poesia, concerts, ioga i senderisme.\nTots els tallers seran en petit format i amb reserva prèvia, per tal de garantir el tracte personalitzat.\nEsperem que aquestes activitats us facin desconnectar i apropar-vos més a la natura. Us detallem algunes ja confirmades i anirem publicant les que es vagin confirmant.\nAquest any farem ioga!\nAmb l'arribada de l'estiu i el bon temps, practicar ioga a l'aire lliure és una activitat més que recomanable per a tothom. Aquesta opció de practicar ioga, cada vegada està més estes i són molts els parcs i zones naturals on es poden veure grups de persones practicant ioga. Per tant, no ho pensis més i pren nota de quan podrás practicar ioga al nostre camping. S'ha convertit en un ritual! Gaudeix de la natura i del ioga!\nEt presentem el teller: Vols dibuixar un parell d'hores a l'aire lliure? Rosa Vilalta Guillamon us donarà una classe amena! Dibuix a llapis (juguem amb la línia!). Caldrà reservar i l'aforament serà límitat.\nTaller d'escriptura i natura\nÉs un taller per observar la natura, escoltar les paraules de les plantes, els animals, les pedres i el paisatge. Deixar que ressonin dintre nostre i escriure-les.\nTambé és un taller per analitzar el paper que la natura té en els diferents textos literaris, des de la mirada romàntica a la científica, passant per la mirada contemplativa i la que incorpora la natura amb absoluta naturalitat.\nEs tracta d'aprofitar l'entorn que ens ofereix l'alta muntanya per inspirar-se en la natura i generar textos de creació literària.\nTaller que caldrà inscripció per reservar plaça.\nLlegirem, escriurem, passejarem i observarem. Ens deixarem tocar pel paisatge i els elements naturals, i ho traduirem en paraules.\nEl dimecres 4 d’agost a les 12.30h vermout literari amb l’escriptora Elvi Moreno. Ens presentara el llibre “Amb cor de dona”.\nConversa amb la periodista i escriptora Neus Tomàs\nAquest 11 d'agost a les 19.00 h de la tarda gaudirem de la precència de la Periodísta Neus Tomas, per analitzar l'estat polític i econòmic actual.\nEl pirineu te l'avantage de poder observar els estels amb la seva màxima lluminositat i al mateix temps veure cinema a l'aire lliure.\nExpliquem contes amb animació de titelles artesanals amb la Cinta. Dilluns 16 d'agost a les 18.00h


40 anys de El País a través de nou editorials - Mèdia.cat - Observatori Crític dels Mitjans\nAvui es compleixen 40 anys de El País en un fastuós aniversari que no queda massa clar qui paga. El mateix diari treu pit de la seva trajectòria en un editorial que destaca la seva «ferma voluntat d’independència i defensa de la llibertat» i assegura que «va ser pioner en la defensa de la llibertat a Espanya». En la mateixa pàgina enllacen alguns editorials del diari que qualifiquen d’històrics, com els que analitzaven la reforma de Suárez el 1976, el cop d’Estat del 23-F o la victòria del PSOE el 1982.\nDes de Mèdia.cat s’ha volgut recordar alguns altres editorials mítics del diari i que permeten visualitzar bé l’evolució del diari, cada cop més centrat en la defensa dels interessos dels seus accionistes, una visió del món neoliberal i una espanya cada cop més uniforme.\n1. Defensar un cop d’Estat: Segurament, una de les senyes d’identitat més fortes de El País és la seva defensa de la democràcia, present al seu ADN des de la seva fundació en un moment que el quiosc encara estava dominat per capçaleres adornades amb el jou i les fletxes. Però ni aquest principi va respectar l’editorial «Cop a un cabdill», en què va defensar el cop d’Estat contra Hugo Chávez l’abril de 2002 i que s’ha convertit en un dels textos més icònics de la devaluació del que s’havia presentat com un projecte periodístic progressista i demòcrata. «La situació s’havia deteriorat tant que aquest cabdill erràtic ha rebut una empenta. L’exèrcit, esperonat pel carrer, ha posat fi al somni d’una retòrica revolució bolivariana», publicava mentre milions de veneçolans sortien als carrers per defensar la democràcia.\n2. Colpistes a Catalunya: Però si els cops militars veneçolans eren disculpables, no ho són els moviments socials catalans. Al març del 2014 acusava l’Assemblea Nacional Catalana de preparar-ne un de civil: «un ‘full de ruta 2014-2015’ que constitueix el disseny mil·limètric d’un cop de mà contra la democràcia representativa, a través de la imposició unilateral d’una separació del conjunt d’Espanya». Això sí, la definició de «cop de mà» era «per dir-ho suaument».\n3. Separació de poders? Molts anys abans de dedicar-se a classificar cops entre acceptables i fantasiosos El País ja havia teoritzat sobre la separació de poders. En concret la que impedia al poder judicial investigar els possibles delictes de l’executiu. Això és el que el preocupava davant la investigació de Baltasar Garzón sobre els GAL: «Es tracta de dilucidar si el jutge penal pot indagar en l’esfera dels secrets oficials per a perseguir un delicte».\n4. Els GAL són greus però no tant: Molt va publicar el diari sobre el terrorisme d’estat al País Basc, segons ells mateixos per tal de «denunciar-la sense treva». Però quan va ser el moment que els seus principals responsables entressin a la presó va escriure això: «Veure entrar a la presó els qui van encapçalar la lluita contra ETA els anys en què van produir-se matances com les d’Hipercor o Saragossa mentre que alguns dels que van ordenar aquells atemptats gaudeixen de llibertat, sense cap dubte provoca més que perplexitat en moltes persones que no són del partit socialista».\n5. La culpa de tot la té el Che: Si els GAL eren disculpables, l’activitat guerrillera a Amèrica Llatina si que no tenia cap raó. A l’editorial –el primer que va ser contestat per la redacció– «Cabdill Guevara» –sí, la vinculació amb Chávez no és massa dissimulada- negava tot el context social i polític que va motivar el fenomen i ho vinculava a una qüestió romàntica: «la disposició a donar la vida per les idees amaga un propòsit tenebrós: la disposició a prendre-la a qui no les comparteixi». I encara més: «Gràcies al seu desafiament armat, les dictadures militars de dretes van poder-se presentar a si mateixes com un mal menor». Que li expliquin a Allende.\n6. L’esquerra sempre s’equivoca quan exerceix de tal: Agafar les armes és condemnable, també ho és brandar una espardenya. Estafar milions de persones, sobretot si es fa des del poder, és una actitud que cal valorar bé abans de criticar o denunciar. Aquesta és la conclusió a la qual s’arriba després de llegir l’editorial que condemnava el diputat cupaire David Fernàndez per enfrontar-se a Rodrigo Rato al Parlament: «Rato no tenia obligació jurídica; va assistir voluntàriament a la sessió per l’impacte social de l’entitat que dirigia. No obstant això, diversos diputats van correspondre’l amb qualificatius insultants, des del de pertànyer a una “elit carronyaire” al de “gàngster”. Va destacar en aquesta delicadesa el portaveu de la CUP, David Fernàndez, qui va adornar els insults brandant una sandàlia mentre proferia una pregunta obertament amenaçadora».\n7. Al final, potser perquè la confon amb l’extrema dreta: En els últims dos anys, la capçalera de Prisa ha tingut una nova obsessió, un enemic a batre contra el qual ha valgut tot tipus d’armes, des de la mentida fins a la manipulació de les enquestes o els insults. Aquest és un dels primers editorials que va dedicar a Podem: «tot això no justifica deixar la societat en mans de Pablo Iglesias i Podem, és a dir, d’un grup de diagnòstic catastrofista i voluntat desqualificadora, que nega ser d’esquerres ni de dretes per ocultar allò que en realitat és: simple i vulgar populisme com el que, amb altres aparences ideològiques, apareix en diverses parts d’Europa».\n8. La democràcia no és realista: La negativa del govern grec d’Alexis Tsipras a acceptar les condicions d’ajust europeu i sotmetre-les a un referèndum tampoc van agradar a El País. «La convocatòria [del referèndum] deixa clar que el seu Govern no busca una nova legitimitat democràtica per a una modificació de les promeses electorals en sentit realista, sinó una votació contrària a les últimes propostes de la resta dels Dinou, en clau d’orgull nacionalista».\n9. Curiosa forma d’assegurar les pensions: Aquest editorial, però, potser és el que resumeix millor el progressisme sui generis de El País. Aquestes són les seves receptes per «assegurar» les pensions: «ampliar el nombre d’anys d’ocupació per accedir al 100% de la cotització, calcular-la sobre el conjunt de la vida laboral, avançar a 2015 o 2016 la norma que ajorna l’edat de jubilació fins als 67 anys (…) i trencar la indexació de les pensions amb l’IPC».


Bankia fa lliurament de l'Alqueria Julià a la FSMCV, convertida en la ‘Casa de la Música’ de València\nBankia fa lliurament de l’Alqueria Julià a la FSMCV, convertida en la ‘Casa de la Música’ de València\nBankia ha cedit formalment aquest divendres l’Alqueria Julià, convertida en la ‘Casa de la Música’, a la Federació de Societats Musicals de la Comunitat Valenciana (FSMCV), que fixarà la seua seu administrativa en aquest edifici del segle XVII, situat en el barri Nou Moles, i rehabilitat per l’entitat financera.\nLa Federació de Societats Musicals de la Comunitat Valenciana, que compta amb més de 500 associacions musicals, està previst que fixe la seua seu social i administrativa a la ‘Casa de la Música’ a partir del dilluns. A més, aquesta albergarà l’activitat cultural de la Federació, el seu Centre d’Estudis i el de les seues agrupacions musicals, acollirà les labors de formació i investigació i serà també la seu de l’arxiu de la FSMCV.\n“La signatura d’aquest acord de cessió és el fermall d’or a un projecte de restauració i rehabilitació veritablement il·lusionant per a Bankia amb el qual hem posat de manifest el compromís de la nostra entitat amb la música i les societats musicals de la Comunitat Valenciana”, ha destacat el director corporatiu de la Territorial de Bankia a València i Castelló. “Estem segurs que la ‘Casa de la Música’ es convertirà en un lloc de referència i un punt de trobada per a la cultura i l’art en una regió que té la música en el seu ADN”, ha apuntat Casas.\nPer part seua, la presidenta de la FSMCV ha subratllat que “és un dia importantíssim per a les societats musicals de la Comunitat Valenciana, que tenen des de hui, en aquesta ‘Casa de la Música’, la seua pròpia casa. Un espai extraordinari, declarat Bé d’Interés Cultural, que albergarà un altre Bé d’Interés Cultural com són les nostres societats musicals”. “Per això, volem convertir aquesta joia patrimonial de l’Alqueria Julià en un espai viu, obert, que les societats musicals senten com a propi i en el qual desenvolupen l’amplíssima gamma d’activitats culturals que giren entorn d’aquestes, a més de ser, per descomptat, seu de la Federació”, ha remarcat.\nEn aquest sentit, González ha explicat que “res d’això hauria sigut possible sense el suport de Bankia al nostre moviment, per la qual cosa vull agrair-los novament la seua aposta per la música en la nostra terra. De la mà de Bankia, hui culminem una reivindicació històrica, com és comptar amb una seu pròpia i concorde a l’envergadura del nostre moviment que, segons la Universitat de València, és considerat el primer agent cultural de la Comunitat Valenciana”.\nQuasi 2.000 metres quadrats\nEn els treballs de restauració de l’Alqueria Julià, liderats per l’arquitecte Carlos Campos i l’equip C+G Tècnica, s’han trobat, entre altres troballes, un espai voltat subterrani sota l’edifici, un mur del segle XV al jardí al costat d’una gran terrassa pavimentada amb taulells del segle XV en una extensió de quasi 16 metres -el que va portar a modificar alguns aspectes del projecte-, així com les decoracions dels sostres i paraments de les sales o els balcons originals que estaven ocults en les finestres.\nLa constructora Grup Cyrespa, amb seu a Castelló, ha sigut l’encarregada de l’obra. Es tracta d’una empresa dedicada a la rehabilitació, conservació i restauració del patrimoni artístic, en l’àmbit nacional i amb projecció a l’estranger que, entre altres obres, ha participat en la rehabilitació de les catedrals de València, Barcelona o Màlaga.\nL’Alqueria Julià va ser declarada Monument Artístic Nacional en 1978 i Bé d’Interés Cultural en 2007, la qual cosa suposa la figura de més alta protecció per a un edifici a la ciutat de València.\nEstà construïda en una parcel·la de 1.986 metres quadrats, amb una construcció de 692 metres quadrats distribuïts en dues plantes i una torrassa de 51 metres quadrats addicionals. La resta l’ocupa un pati amb jardí que integra els fragments existents del mateix amb l’evocació de les seues preexistències, que ha sigut restaurat amb la col·laboració de la paisatgista María Teresa Santamaría. S’ha conservat l’arbratge que existia, plantant noves espècies arbòries, així com vegetació arbustiva i herbàcia, recreant amb un nou llenguatge els components originals, a partir de la documentació gràfica existent de 1932.\nL’edifici pot considerar-se com un dels escassos exemplars conservats d’alqueria valenciana del segle XVII. A més del seu interés històric, l’Alqueria conserva encara elements estètics de gran valor que s’han rehabilitat com a voltes, pintures, frescos, esgrafiats, pavimentació o azulejería.\nEl projecte de restauració ha permés ressaltar tots els elements de gran valor històric i artístic que encara es conserven en l’edifici. A més, s’ha realitzat el condicionament necessari per a dotar-lo de l’equipament que es requereix amb la finalitat d’adequar-lo a l’activitat social i cultural prevista.\nEn aquest sentit, destaca la construcció d’una sala d’assajos situada sota el jardí de l’Alqueria amb l’objectiu de respectar l’estructura original de l’edifici.\nEspai per a activitats culturals\nL’Alqueria Julià permetrà incorporar un edifici de gran interés al circuit turístic i cultural de València, la qual cosa redundarà en benefici del barri de Nou Moles i del conjunt de la ciutat. Els usos proposats per a l’Alqueria suposaran una dinamització econòmica i cultural del barri, ja que el nivell d’activitat previst incrementarà les necessitats de serveis de tots aquells que la visiten.\nL’edifici serà, a més, un espai privilegiat per a presentacions corporatives, cicles de concerts, entre altres de l’Orquestra Simfònica de Bankia (OSB), o qualsevol altra activitat cultural que es projecte en el futur.\nEl pla de convertir l’Alqueria Julià a la ‘Casa de la Música’ està d’acord amb la línia estratègica del banc de suport al moviment associatiu musical valencià, que es va iniciar en 2014, a través del programa ‘Bankia Escorta València’, que, a més, contempla, entre altres iniciatives, una convocatòria de beques per a estudiants de les escoles de música, el ‘Concurs Bankia d’Orquestres de la Comunitat Valenciana’, els ‘Premis Bankia al Talent musical’ i el projecte de recuperació de patrimoni ‘Música a la Llum’\nDescripció tècnica del projecte de rehabilitació\nL’edifici alberga la seu administrativa de la Federació de Societats Musicals de la Comunitat Valenciana (FSMCV) en la planta baixa, així com un espai museogràfic en la planta primera, amb usos educatius i culturals, i la corresponent posada en valor d’un element arquitectònic (edifici i jardins exteriors) de singular importància.\nPlanta baixa. Zona administrativa i seu de la FSMCV. Comptarà, a més, amb sales destinades a biblioteca i sala de partitures amb un arxiu adjacent, fonoteca i videoteca, el seu corresponent arxiu, i una aula multiusos de 40 metres quadrats.\nL’entrada, en la zona central que travessa tota la planta i desemboca al jardí, és l’espai de recepció i expositiu per a la ‘Interpretació de l’Alqueria’, destinat a les visites del públic en general.\nPlanta primera. Albergarà els espais amb les pintures i voltes més rellevants de l’edifici, plantejat com a espai expositiu i museogràfic que permeta la visita i comprensió de la seua arquitectura, i que estaran oberts al públic. Estarà dotada amb una sala de reunions i un espai multiusos, destinats a les activitats culturals pròpies de l’Alqueria. En aquesta planta també se situa l’escala de caragol per la qual s’accedeix a la torrassa.\nTorrassa. És un dels elements constructius més emblemàtics de l’Alqueria Julià. Donada la singularitat d’aquest element arquitectònic, es mantindrà com un espai de visita ocasional per a xicotets grups, per a contemplació de l’entorn i, en particular, de l’espai enjardinat.\nSala d’assajos. De nova construcció. Amb l’objectiu de respectar l’estructura original de l’Alqueria, es projecta sota el jardí. S’accedeix a ell a través de la planta baixa i, de manera independent, pel propi jardí. Tots dos accessos desemboquen en un laberint vegetal que suggereix el que existia històricament. La sala d’assajos té una superfície de 200 metres quadrats i compta amb les condicions d’acústica adequades per a aquest ús.\nEl Jardí. Està dissenyat en funció de la recreació idealitzada dels components històrics d’aquest, a partir de la documentació existent, estructurant els recorreguts i espais lliures amb l’edifici.


Crònica III TORNEIG PREMINI CB i UNIÓ MANRESA\nHan jugat: Xavier, Rubén, Enric, Dídac, Arnau, Ian, Ona, Neó, Martí i Laia\n1r partit: Cornellà A 57 - Bàsquet Vilafant Taronja 31\n2n partit: Jac Sants 20 - Bàsquet Vilafant Taronja 27\n3r partit: CB Unió Manresa Vermell 50 - Bàsquet Vilafant Taronja 25\n4t partit: CE Sant Nicolau 32 - Bàsquet Vilafant Taronja 27\nDiumenge 20 de Març de 2016, a les 7:30, arrencàvem cap a Manresa, capital del Bages. Amb son, anàvem al tercer torneig premini del CB i Unió Manresa, on us felicitem pel torneig en si, i donar-vos les gràcies per convidar-nos a assistir-hi.\nJugàvem contra equips bons, que juguen al bàsquet de tu a tu, com nosaltres.\nPrimer de tot, FELICITATS pel torneig de 4 partits que heu fet. No heu parat de gaudir i aprendre en tot moment; gràcies a vosaltres, els entrenadors i els pares/mares hem gaudit de la vostra exhibició. No ens esperàvem que féssiu aquest paper, per la suposada superioritat dels rivals. Però no ha estat el cas. Vosaltres heu sorprès als vostres rivals i a nosaltres. Ens heu donat una lliçó.\nEn comptes de fer una petita crònica de cada partit, opto per fer-ne una de general i una individualitzada.\nQuè dir de la general? Doncs que heu sabut jugar al vostre bàsquet. Al bàsquet d'intensitat i concentració. En atac, heu marcat molt bé el dibuix de 5 oberts, passar i tallar (quan volíeu), penetrant sense por, aixecant el cap... En fi, tot el què us demanem durant l'any que ho esteu assolint. En defensa, hem tingut petits descansos. De totes maneres, us felicitem per la feina que heu fet en els 4 partits que no era gens fàcil. Recordar que els equips rivals eren grans equips, el desgast físic que hem patit no ha estat petit. En definitiva, que heu estat enormes!!\nI de la individual, aquí la llanço...\nXavier: L'INSISTENT DE l'1c1. No vas parar d'intentar penetrar. Amb una mica més de confiança, haguessis acabat moltes més accions.\nRubén: L'ESPECTACLE. Llegeixes el bàsquet de jugadors més grans. No tens por a penetrar ni al contacte. De totes maneres, hi ha moments que botes massa i et tanques a la banda.\nEnric: L'ANIMAL. L'Usain Bolt del Vilafant. En els 4 partits, ningú et va poder parar en velocitat, arribaves a defensar la majoria de contraatacs dels rivals. Si entrenessis a aquest ritme, no fallaries tant al finalitzar.\nDídac: CLASSE. Llegint la defensa per atacar la cistella, defensant amb intensitat. Amb més confiança al tirar a cistella i al penetrar, en faries moltes més.\nArnau: PREOCUPAT. Preocupat per la pilota si canviava de forma. Saps que la mira tothom menys el que la té. Ens vas deixar a mitges al segon partit abans de dinar, i des d'aquí, et tornem a donar molts ànims, que et necessitem. Fins a aquest moment, vas jugar a un gran nivell, tant en defensa com en atac.\nIan: EL SENYOR DE LA LÍNIA DE FONS. Et vas trobar molt còmode penetrant per fons i acabant amb cistelles fàcils. Tens qualitat de sobres per fer més coses que tirar i entrar per fons. Has de ser més protagonista en atac i no tancar-te tant a la cantonada. En defensa, vols massa la pilota i et solen superar amb facilitat.\nOna: LLUITADORA. En atac no vas aparèixer gaire, però en defensa ens vas donar molta vida. Els jugadors rivals els va costar suor i sang en superar-te.\nNeó: DIRECTOR. Llegeixes molt bé el joc. Saps quan s'ha de posar ritme i quan no. Vas mostrar ser el més intel·ligent i madur de la pista. Superes fàcilment l'1c1, però t'atures a mig camí ja que no t'ho creus. Creu-t'ho.\nMartí: HULK. Amo de les dues pintures. Saps que va ser una guerra interminable a cada partit. Estaves cansat. No vas parar fins a l'últim minut del darrer partit. Si pivotessis amb més confiança i seguretat, series imparable.\nLaia: ATREVIDA. Vas pujar la pilota quan vas voler, vas atacar la cistella quan vas voler. En defensa vas estar una mica despistada al no estar a sobre del teu jugador. Sabem tots que ets millor defensora del que vas jugar!!\nJordi Mallorquí: DETALLISTA. Durant tota la temporada ens estàs donant detalls que mai m'hi havia parat a pensar o veure. Veus el bàsquet des d'una altra perspectiva. Estic aprenent molt al teu costat. Gràcies.\nPapes i mames: EXEMPLARS. Tot i que a vegades se us pot escapar algun comentari a l'àrbitre per la tensió del partit, no pareu d'animar i sou un exemple a seguir.\nTeníem les baixes d'en Bernat, d'en Joan i en Roger, on us diem que us hem trobat a faltar!!\nI teníem els reforços d'en Xavier, la Ona i la Laia, on us donem les gràcies per haver vingut. Esperem que hagueu disfrutat.\nPer acabar, en l'entrega de premis, vam ser els guardonats en el millor equip FAIR PLAY del torneig. Donar les gràcies als organitzadors i a tota la gent que ha format part d'aquest torneig.\nEns tornem a veure després de Setmana Santa. Toca descansar i agafar forces per l'últim tram de la temporada.\nFelicitats altre cop i ens veiem aviat! Bona Setmana Santa a tothom!\n2015-2016 premini masculí taronja torneig


【Gill】 | Kidinn\nEsports aquàtics (36)\nProtecció tèrm (10)\nGill a kidinn - la millor selecció de productes al millor preu. Mai havia set tant fàcil navegar i comprar per internet articles de botiga-nens. I el millor de tot és que et portem el material de botiga-nens que necessitis directament a la porta de casa. La majoria de productes Gill s’envien ràpidament, 24 hores després d’haver fet la compra a kidinn. Com a distribuïdor autoritzat de Gill tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material Gill de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a kidinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de kidinn. Estarem encantats en donar resposta a totes les teves preguntes i a ajudar-te en tot el que necessitis!


Ośrodek Rehabilitacyjno-Wczasowy Ewa Ustka Polònia - Ofertes d'hotels amb els MILLORS DESCOMPTES EN LÍNIA\nVeure tots els 182 allotjaments a Ustka.\nOśrodek Rehabilitacyjno-Wczasowy Ewa\nUl. Rybacka 7, Ustka, Ustka, Polònia, 76-270 - Veure al mapa\nMés informació sobre Ośrodek Rehabilitacyjno-Wczasowy Ewa\nAl visitar Ustka, vosté es sentirà com a casa a Ośrodek Rehabilitacyjno-Wczasowy Ewa, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Ośrodek Rehabilitacyjno-Wczasowy Ewa, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha lloguer de bicicletes, àrea de fumadors, àrea de TV/saló compartit.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, plat de dutxa, cafetera/tetera a cada habitació. L'hotel ofereix una excelent varietat d'instal.lacions d'oci, incloent massatge, parc infantil, jardí. Les seves instal.lacions de primera i una situació excelent fan de Ośrodek Rehabilitacyjno-Wczasowy Ewa la base perfecta per a gaudir de la seva estada a Ustka.\nAllotjaments a Ustka


Voleu conèixer les accions del 2010 a Rural Living Lab Pirineus? | Xarxa Punt TIC\nLogotip del Rural Living Lab Pirineus\nRepresentants del Centre Tecnològic i Forestal de Catalunya (CTFC) van presentar les accions portades a terme durant el 2010 a la iniciativa Rural Living Lab Pirineus, a la 3a Conferència d'Espais Socials d'Innovació.\nAquesta 3a Conferència d'Espais Socials d'Innovació (ESdIs) va tenir lloc el passat 29 de novembre, a Madrid. S'hi van presentar casos d'èxit d'Espais Socials d'Innovació en l'àmbit de la salut i vida independent i l'àmbit rural.\nUna de les experiències que es va exposar com a cas d'èxit de l'àmbit rural va ser el Rural Living Lab Pirineus (RLLP). Representants del CTFC, impulsor de la iniciativa, van explicar les accions que s'han portat a terme durant el 2010 en el marc d'aquest projecte. Aquí podeu veure la presentació, on s'especifiques les activitats i el seu caràcter innovador:


Vilamuseu ha posat en marxa visites amb audiodescripció personal per a persones cegues. Per a això, ha realitzat un programa de formació per als seus guies en les tècniques adequades que permeten als invidents gaudir millor de les exposicions del museu.\nEl museu ha realitzat ja les primeres visites pilot a la nova exposició intel·ligent sobre el Bou Ferrer, i unes altres. Consisteixen a oferir a persones individuals amb ceguesa o resta visual, amb o sense el seu acompanyant, una visita especial. En ella la guia l'ajuda a tocar i entendre les peces tàctils, mentre li les audiodescriu usant una sèrie de tècniques. Quan es audiodescriu, per exemple, se situa a la persona en l'edifici i a la sala, es trien les peces tàctils més representatives de l'exposició, es descriuen les peces del general al particular seguint un ordre espacial fix, es para atenció als materials i les seues textures, etc.\n“Percebre a través del tacte, sense el suport de la visió, requereix el seu temps i els seus ritmes, i per això Vilamuseu ofereix aquestes visites a una sola persona, amb el seu acompanyant o sense ell, ja que les guies estan formades per a fer elles mateixes d'acompanyant en qualsevol moment. És una aposta en aquest cas no per la quantitat, sinó per la qualitat de les visites”, ha comentat Xente Sebastiá, regidor de Patrimoni Històric.\nVilamuseu destaca per la seua accessibilitat que ha sigut reconeguda internacionalment. Es poden tocar moltes peces originals, rèpliques i maquetes en impressió 3D d'accessibilitat augmentada i olorar les aromes reals del passat. Els continguts estan en la llengua de signes espanyola elaborats per Fesord i en audiodescripción subtitulada per a persones sordes i amb discapacitat auditiva i visual en una guia multimèdia fàcil d'usar, accessible i gratuïta.\nPosseeix sales lluminoses, taquilles accessibles, banys accessibles en cabines separades en totes les plantes, ascensor per a grups de 45 persones (per a moure a grups amb nombroses cadires de rodes i persones de mobilitat reduïda), vitrines i taules tàctils accessibles a cadires de rodes, textos en braille proporcionats pel CRE “Espíritu Santo” de l'ONCE a Alacant i codis QR en relleu segons normes de la Comissió Braille Española per a descàrrega dels continguts multimèdia accessibles, i fins i tot abeurador i pipi-ca per a gossos d'acompanyament, entre altres coses.\nVilamuseu ha treballat des dels seus inicis en un concepte emergent el de Disseny museístic universal i l'ha aplicat per exemple a la seua nova exposició intel·ligent “El derelicte Bou Ferrer: un jaciment extraordinari”. Aquesta és, possiblement, la primera exposició d'Europa en la qual s'apliquen tots aquests recursos accessibles alhora.\n“Malgrat totes les mesures preses, no és suficient perquè una exposició siga realment accessible. El més accessible és el que es pot experimentar de forma fàcil i còmoda, la qual cosa ajuda a les persones a sentir el patrimoni, a emocionar-se amb ell. I per a això res millor que els guies personals. El que ha fet Vilamuseu és estendre la possibilitat de gaudir d'una visita guiada adequada a les persones sordes i, ara, també a les persones amb ceguesa”, ha finalitzat Antonio Espinosa, director de Vilamuseu.\nAquestes visites s'han de reservar amb 4 dies d'antelació al telèfon 966508355 o en visitas@villajoyosa.com, de la mateixa forma que les visites de persones o grups de persones sordes, que poden reservar visites en llengua de signes amb aquest mateix termini, proporcionades per Fesord CV\nVilamuseu ha posat en marxa visites amb audiodescripción personal per a persones cegues. Per a això, ha realitzat un programa d'ensinistrament per als seus guies en les tècniques adequades que permeten als invidents gaudir millor de les exposicions del museu.


Arran presenta cinc propostes per combatre la massificació turística\nMembres d'arran concentrats a les portes de la Borsa de Barcelona | ACN\nLes joventuts de l'esquerra independentista aposten per prohibir l'activitat d'Airbnb o expropiar hotels com el Vela o Las Arenas\nper Redacció / ACN 06 d’agost de 2017 20:42\nArran ha negat a través d'un comunicat que els seus atacs siguin turismofòbia, un concepte que segons aquesta organització "intenta desvirtuar una lluita completament legítima". "El problema no és el turisme sinó el model turístic", ha afirmat a través d'un comunicat el jovent de l'esquerra independentista, que ha defensat les "accions de visualització" –l'atac a un bus turístic i la punxada de rodes de bicis de lloguer- que ha fet "per plantejar debats dins l'esfera pública".\nÉs per això que Arran ha fet cinc propostes per "alleugerir la situació caòtica", que segons l'organització, provoca el lliure mercat turístic. Entre altres coses, aposta per prohibir l'activitat d'Airbnb o expropiar hotels com el Vela o Las Arenas. Precisament, aquest dilluns es farà una comissió extraordinària a l'Ajuntament de Barcelona sobre els incidents d'Arran.\nL'organització també ha proposat que s'aturi "de forma immediata l'emissió de llicències d'activitat per a hotels i empreses vinculades al turisme". Demana "millorar les condicions laborals, augmentar i controlar els salaris, acabar amb el treball en negre i amb les externalitzacions en les empreses relacionades amb el turisme".\nI, finalment, també veu necessari "augmentar els impostos a les empreses del sector turístic i destinar la recaptació a diversificar l'economia per tal d'avançar cap a la sobirania econòmica".\nL'organització juvenil ha fet una "crida a unir-se a la lluita contra l'actual model turístic" i a participar amb les entitats i plataformes ciutadanes i veïnals que "lluiten contra la massificació turística i pel dret a la ciutat". "Només amb la lluita i l'autoorganització popular aconseguirem que no ens facin fora dels nostres barris, que ens paguin el que ens toca per les feines que fem i construirem un model turístic compatible amb una vida digna", conclou el comunicat d'Arran.\nPer altra banda, l'alcaldessa de Barcelona, Ada Colau, ha reclamat a Arran "una reflexió" sobre les accions comeses en els darrers dies. "Una cosa és el debat i la crítica al model, que és una cosa legítima", ha assenyalat Colau. "Però una altra cosa són uns atacs i uns incidents que espanten les persones i que fan malbé béns com són bicicletes i autobusos, i això no ho comparteix la ciutadania de Barcelona", afegeix.


Recordant el present: Resum del cap de setmana\nQue si el Barça s'allunya del títol en futbol, la campanya electoral sembla parlar només d'integració i calers, Barak o Hillary segueixen el seu frec a frec, no queda aigua però s'apropa una setmana on sembla que plourà al litoral, la discussió sobre si Barcelona donarà bona imatge en una reunió internacional de primera magnitud.\nSembla que les notícies es repeteixen una setmana rere altra. De fet, essent estrictes, no arriben a ser notícies perquè encara no tenim final per cap d'elles, però tothom intueix el que pot passar. No hi ha dubte que estem en un període d'avorriment informatiu, a excepció dels aficionats del Joventut!\nMola: El cap de setmana de bàsquet amb partits molt igualtats i moments brillants propis de la NBA.\nNo mola: que el discurs del PP sobre immigració estigui derivant perillosament en un debat sobre hispanitat. Em sembla que el tema no ha de quedar en costums, idiomes o coneixements d'història, sinó en la línia del que es debat a Quotidianitats, debatre sobre els seus efectes en els serveis i el mercat de treball. En aquest sentit, tampoc m'agrada que es parli tant de l'atenció que hem de fer a l'estrangeria il·legal, em sembla un tema directament policial on la societat poc pot fer. No crec que sigui un tema poc interessant, però crec que ens hem d'amoïnar més del que pot passar en un futur proper. Ells estan en segments laborals més precaris que els autòctons i, per tant, seran els que poden veure's més castigats per la conjuntura.\nTampoc m'ha agradat que un diari madrileny i proper al PSOE costi els diumenges 2,20 enlloc dels 2 euros, tot i tenir més de 130 anuncis. Espero que la Vanguàrdia no aprengui del preu (d la publicitat em temo que no està gaire lluny).\nEtiquetes de comentaris: resum, weekend\nCasualment, la columna d'avui d'en Barril a El Periódico tracta precisament dels 2,20 euros del diari cebrianista i també de la immigració al mercat laboral. Interessant la seva lectura.\n11 de febrer de 2008 a les 22:44:00 CET\nui, sobre això del preu dels diaris, pensa que tot està conxorxat! Tots els editors formen una mena de clan/càrtel en que ningú no vol trencar l'statu quo. Les pujades es fan en bloc i amb acords. I cap diari 'del sistema' ha optat per anar per lliure i començar una guerra de preus, com va passar al Regne Unit (el potser fracassat Público...).\nPerquè, a més, tots reconeixen que no costa el mateix fer els diaris (monetàriament parlant), però sospitosament tots costen 1 euro al quiosc.\nEn definitiva, el país tradicionalment sol donar el primer pas, però no trigaran en seguir el seu exemple.\nI algun dia també es podria parlar de com controlen no només els preus de venda, sinó també el repartiment (per això, fa poc van fer vaga els quiosquers)\n12 de febrer de 2008 a les 0:05:00 CET\nDavid, gràcies per la referència al Barril, els diumenges no llegeixo el Periódico però buscaré l'article. No sé si coincideixo amb Joan Barril, però el meu comentari va en la línia de centrar-nos tots una mica i pensar que aquesta gent ve a treballar i, per tant, la integració "a lo PP" o a lo nacional és secundari.\nEl treball és el màxim vincle amb la societat i el que garanteix una integració a la societat (contribueix als serveis amb els impostos, contribueix a optar a pisos, etc). Si critiquem certs avantatges en l'accés a alguns serveis no ho podem fer sense criticar que el mercat de treball està segmentat i deixa la immigració en franc desavantatge en termes de salaris. I posats a criticar el volum de la immigració, critiquem el model productiu que fa que en necessitem tants, o obliguem la gent d'aquí a acceptar feines que no volen fer.\n12 de febrer de 2008 a les 9:49:00 CET\nDavid, a mi és que en Barril en dóna "iuiu" és tan de l'establisment intel.lectual del grup zeta com la parella l'Elvira Lindo i el Muñoz Molina ho són de prisa, el que fa que posi la seva objectivitat en dubte. I ni uns ni els altres. Alguna cosa rara com en Gregorio Morán o en Vila-Matas. Aquests són cosos amb intel.ligència i estètica juntes. Ara n'hi ha molta columna on s'explota l' autoteràpia i a sobre amb intenció ilustrativa i educadora. Em reventa. En tot cas en Morán i en Vila-Matas s'ho poden permetre, la mediocricitat no els personalitza, i aixó és tot un detall.\n13 de febrer de 2008 a les 12:01:00 CET\nFrans, aquest tema és especialment interessant... (vaja, així ho crec jo)...\nEl tema de la immigració... massa complexe... ;)\n14 de febrer de 2008 a les 16:06:00 CET\nFrans, em sembla interessant el que comentes dels quiosquers. Vols dir que els distribuïdors no tindrien interès en un model de venda diferent? si és així, n'hi ha algun arreu del món que sigui diferent?\n15 de febrer de 2008 a les 14:21:00 CET


Lluís Cortés renova per una temporada amb el Barça | betevé\nEl club fa oficial la renovació automàtica del tècnic per una temporada més\nDimecres, 3 de Jun del 2020, a les 12.29\nLluís Cortés continuarà una temporada més al Barça. El club ha fet efectiva la renovació automàticament del tècnic de l’equip femení fins al 30 de juny del 2021. Conjuntament amb l’entrenador, també ha renovat tot el seu cos tècnic. L’acte de signatura, informa el FC Barcelona, amb la presència del directiu Xavier Vilajoana, tindrà lloc quan la situació sanitària ho permeti.\nTres títols i una final històrica\nCortés, de 33 anys, renova amb el títol de Lliga a la butxaca i esperant què passa definitivament amb la Champions. El tècnic va agafar la direcció de l’equip el gener del 2019 en substitució de Fran Sánchez i va portar l’equip a la històrica final de la Lliga de Campions. En la seva primera temporada sencera a la banqueta com a primer entrenador ha guanyat la Lliga, feia cinc anys que el club no ho aconseguia, més la Supercopa d’Espanya i la Copa Catalunya.\nLluís Cortés, content de seguir\nEl tècnic ha explicat que “estic molt content de compartir la magnífica notícia que seguirem al capdavant d’aquest projecte”. L’entrenador reconeix que ha estat un any estrany, però amb èxits. “Hem aconseguit guanyar les tres competicions disputades i esperem seguir aconseguint èxits la propera temporada”.\n— futbol femení — mercat de fitxatges — Primera Divisió femenina\nBrots a Barcelona, última hora: Vergés admet algun cas però “no és preocupant”


Oculis :: Estrabisme\nL'estrabisme és la falta d'alineament dels ulls.\nSi les espatlles d'un ull no treballen de manera coordinada amb els de l'altre ull es produeix un estrabisme, és a dir, una desviació real dels ulls coneguda vulgarment com "ull guenyo".\nProdueix una pèrdua de visió estereoscòpica (profunditat) que pot ser reversible depenent de l'edat del pacient i del tipus d'estrabisme.\nEstrabismes verticals: l'ull es desvia cap amunt o cap avall.\nTractaments per l'estrabisme\nCirurgia: És una cirurgia segura, però els ulls no sempre queden perfectament alineats després de la primera intervenció i de vegades requereixen més d'una operació per posar-los rectes del tot.\nUlleres: Afecten la posició en canviar la reacció de la persona a l'enfocament. Els prismes canvien la direcció de la llum i per tant les imatges, el que provoca el canvi en la posició de l'ull.\nCom es manifesta l'estrabisme?\nL'estrabisme es manifesta principalment per la desviació d'un dels ulls, aquesta desviació pot ser constant o intermitent, manifestant-se en alguns moments o treballs concrets. També podem detectar posició anormal o mala postura del cap que rep el nom de torticolis. Altres vegades pot observar mala postura corporal i disminució de l'AV visual d'un dels ulls, "ull gandul", visió doble, mal càlcul de les distàncies i relleus.\nÉs freqüent que els nens presentin estrabisme?\nÉs una de les afeccions oculars més comunes en els nens, de manera que una bona detecció a temps de la causa de l'estrabisme per part de l'oftalmòleg especialista permetrà que el desenvolupament de l'ull s'efectuï de forma eficaç.\nQuines són les causes de l'estrabisme?\nLes causes que poden poden provocar un estrabisme poden ser múltiples, des d'un ull que té un major defecte refractiu que l'altre provocant una mala visió d'aquest i fent que el cervell elimini aquesta imatge i desviï l'ull, així com defectes refractius alts en ambdós ulls, alguna privació de la visió d'un dels ulls (cataractes congènites), defectes primaris dels músculs de l'ull responsables dels moviments oculars i fins i tot malalties neurològiques. En general podem dir que els ulls que tenen una mala visió tendeixen a desviar-se, pel que és molt important, davant de qualsevol sospita de desviament d'un ull, la visita amb el metge especialista en oftalmologia i estrabologia.\nÉs normal que el meu nadó desviï els ulls?\nÉs possible que en les primeres setmanes un nadó mostri moviments estranys dels ulls i desviacions intermitents que tendeixen a desaparèixer amb el temps, sempre que no ho facin és important tenir els presents, ja que poden ser senyals de problemes seriosos en l'ull o en altres parts, de manera que un diagnòstic a temps és important per iniciar el tractament el més aviat possible. Generalment una desviació que persisteixi més enllà dels dos mesos posteriors al naixement es considera estrabisme.\nNomés desviament en determinades ocasions, tinc realment estrabisme?\nEl diagnòstic de l'estrabisme només el pot realitzar l'especialista mèdic estrabòleg, però la desviació d'un ull en moments determinats és senyal de patir un estrabisme intermitent.\nEs pot heretar l'estrabisme?\nHi ha un cert component d'herència de l'estrabisme, o el que sol ser més comú, d'heretar la causa que va crear aquest estrabisme, pel que és important fer un examen familiar si hi ha un membre que pateixi estrabisme.\nPot afectar l'estrabisme la capacitat de desenvolupament del nen?\nAlguns tipus d'estrabismes poden afectar al nen en el seu desenvolupament de la percepció en profunditat, provocant un desenvolupament més lent a l'hora de caminar i interactuar amb les coses. En edats escolars pot afectar la capacitat de lector-escriptura, de manera que una valoració adequada de la visió i la motilitat és necessària si apareixen aquests problemes o es tenen sospites.\nEs pot curar només un estrabisme?\nUn veritable estrabisme no arriba a curar-se sol, sempre requereix tractament clínic i/o quirúrgic d'acord amb el cas. A vegades hi ha casos que simulen o semblen un estrabisme però en realitat no ho són, a això se li diu "Pseudoestrabisme" i generalment es deu a l'aparença i configuració de les parpelles o del pont del nas que pot desaparèixer al créixer el nen.\nCom es pot tractar un estrabisme?\nCom hem comentat, l'estrabisme pot ser degut a diversos factors, de manera que el metge especialista estrabòleg determinarà la causa de l'estrabisme i el tractarà. Entre els diferents tractaments haurien la correcció dels defectes refractius, oclusions de l'ull, cirurgia o injeccions de substàncies com la toxina botulínica.


Hospitals Privats en Sīdī bū zayd - Directori - Llistat - Guia - hospital - Privats - Tunísia - Hospitalsworldguide\nPàgina d'inici › Per categoria › Privats › Tunísia › Sīdī bū zayd\nHospitals privats en sīdī bū zayd Tunísia\nA 65027 ens agrada tenir una estreta relació amb els nostres usuaris, tenim la possibilitat que es puguin registrar Hospitals Privats en Sīdī bū zayd i també tenim un formulari perquè els usuaris puguin contactar amb qualsevol tipus de dubte, consulta o error que tinguin. Han trobat en qualsevol fitxer d'un hospital.\nSi estàs de vacances Sīdī bū zayd i acaba d'experimentar un problema de salut que requereix ser tractat amb urgència, no hauries de preocupar més del que ja ets. Aquí podeu veure una guia Hospitals Privats en Sīdī bū zayd perquè el vostre problema es resolgui el més aviat possible.\nSi cerqueu Hospitals Privats en Sīdī bū zayd on podeu fer pràctiques curriculars o extracurriculars, aquí podeu trobar una llista de tots els hospitals Sīdī bū zayd perquè pugueu posar-vos en contacte amb el departament de pràctica i resoldre tots els dubtes que tingueu.\nSi treballeu en qualsevol dels Hospitals Privats en Sīdī bū zayd registrats en aquest lloc web, feu un cop d'ull i feu-nos-ho saber si la informació que trobeu de la vostra ubicació i dels contactes està registrada correctament. Si veus algun error, et convidem a informar-nos-ho perquè puguem rectificar. Gràcies.\nveure Hospitals en Sīdī bū zayd\nHospitals Privats en Sīdī bū zayd per ciutat important\nA Sidi Bouzid, una ciutat situada a Tunísia, la gent pot comptar amb diferents centres hospitalaris per atendre les seves emergències mèdiques o les seves consultes rutinàries amb el seu especialista. Si voleu contactar amb algun d'aquests centres, cerqueu-los aquí.\nA Ar Riqāb hi ha diversos hospitals que ofereixen especialistes mèdics en les diferents branques de la medicina: traumatòlegs, uròlogues, ginecòlegs, pediatres, radiòlegs, neuròlegs, al·lergògens i molts altres. Si necessiteu trobar un hospital, consulteu-lo aquí.\nEl moment en què algú té un accident és un moment de gran estrès, i més encara si no disposem del número de telèfon d'un hospital proper. Aquí trobareu tots els telèfons i adreces de cada un dels hospitals de Jilma, a Tunísia, per assenyalar-los en la vostra agenda i tenir-los sempre amb vosaltres.\nLa població de Al Mazzūnah, Tunísia sempre ha confiat en una atenció mèdica de qualitat dels hospitals dels voltants. Si necessiteu consultar la informació de contacte i la ubicació geogràfica d'un d'aquests hospitals, ens complau dir-vos que a Hospitalsworldguide trobareu tot el que necessiteu saber.\nEmmalaltir pot ocórrer de sobte, el moment que menys espera. Si visiteu o visiteu Bi’r al Ḩufayy, aquesta bella ciutat Tunísia, i teniu símptomes molestos com el dolor abdominal, nàusees o vòmits, potser hauríeu d'anar a l'hospital més proper. Vegeu tota la informació de l'hospital aquí a Hospitalsworldguide.\nHospitals Privats en Sīdī bū zayd per província\nLlistat de Hospitals Privats pròxims a Sīdī bū zayd\nClinique Saint Augustin Tunis- (Situat a 229.98 km)\nClinique Neurologique de la Soukra- (Situat a 236.07 km)


La Columna d'en Jordi Casals: Vic, capitalitat dramàtica (i no parlo sols de teatre)\nVic, capitalitat dramàtica (i no parlo sols de teatre)\nVic sempre ha estat orgullosa de ser capital. A més, ha tingut la voluntat d'ostentar una capitalitat multidimesional: d'Osona, de la Catalunya catalana, de l'Alt Ter (abans), de la Catalunya Central (ara), de la Catalunya Interior (algun dia?).\nPerò Vic exerceix la capitalitat(s) d'una manera molt sui generis. Vic, no busca el consens territorial perquè la impulsi cap a una posició de fortalesa, la ciutat dels Sants impulsa la seva capitalitat des del perquè sí i perquè sóc la més bonica (la més ordenada, la més catòlica, la més catalana, ...). Aquesta manera de fer la debilita.\nVic ha tirat pel dret, entre d'altres, amb el Parc Tecnològic, amb la capitalitat de la Vegueria (quina? ara una, ara l'altra), amb el tema dels empadronaments (que al marge de ser encertat o no és una mesura que afecta als municipis veïns) i ara amb el nou teatre.\nEl nou Atlàntida l'han batejat com a Centre d'Arts Escèniques d'Osona. Ara Vic és Osona i a la resta d'osonencs (amb teatres, programacions i activitats diverses) ...\nOsona a Vic és una relació d'aquelles que la primera vol estimar i ser estimada per l'altra i Vic només vol ser estimada. Això que podria ser un melodrama romàntic, quan parlem de territori i polítiques públiques és un drama pur i dur. I no parlo de drama teatral...\nWeb d'Esquerra Torelló: Esquerra recolza a la regidora de Cultura amb l'afer del teatre a Osona\nPublicat per Jordi Casals i Prat a 11:41\nEtiquetes de comentaris: Cultura, Esquerra, Osona, Teatre, Torelló, Vegueries\nMolt bo Jordi. Tens tota la rao (tot i que em sembla que algú o altre potser s'enfadarà). Això de "l'estatus" adquirit que dóna dret a capitalitzar-ho tot fa una mica de mandra.\n17 de gener de 2010 a les 14:58\nDoncs que vols que et digui, company: que tens més raó que un sant (tot i que no estiguis empadronat a la ciutat dels sants...).


Publicat per JMC escolapia a 2:33 Cap comentari:\nDiumenge 16, una bona colla de famílies es van trobar per celebrar la darrera Eucaristia Familiar d'aquest any. Els grups de 3r de la Lourdes i de 4t de la Tonyi, ens van acostar a l'Advent i en la celebració, es va parlar del que cadascú pot fer per preparar l'arribada de Nadal.\nPublicat per JMC escolapia a 2:32 Cap comentari:\nEucaristia Familiar Novembre\nEl proper 18 de novembre ens retrobem a l'Eucaristia Familiar. Aquesta vegada els grups de Mou-te de Secundària ens ajudaran amb les seves col·laboracions. I com sempre, els qui vulgueu formar part del grup musical teniu les partitures en aquest mateix blog per preparar els cants. El dia de l'eucaristia, podeu venir una estona abans per assajar.\nAprofitem per informar-vos que de manera excepcional, diumenge, entrarem per la porta principal de l'escola degut a les obres d'adequació de la rampa d'accés a l'església. A més a més, després de la celebració, anotarem a tots el que vulgueu fer de voluntaris a la Missa del Pollet.\nPublicat per JMC escolapia a 1:10 Cap comentari:\nEucaristia Familiar d'octubre\nEl 21 d'octubre iniciarem les nostres Eucaristies Familiars, que seran normalment els tercers diumenges de mes. Teniu el calendari a la pestanya corresponent.\nEls cants de les eucaristies estan animats per un grup musical. És un grup musical obert en el que qualsevol persona hi pot participar, sigui amb un instrument musical, sigui amb la veu, cantant. Trobareu les partitures en una pestamnya, i només cal que el dia de l'eucaristia vingueu cap a les 11.15 per assajar una mica. Ànims!!!\nPublicat per JMC escolapia a 1:21 Cap comentari:\nPublicat per JMC escolapia a 2:19 Cap comentari:\nEucaristia Familiar de maig\nEl 27 de maig vam cloure les Eucaristies Familiars d'aquest curs. Els grups Mou-te de 5è, 6è i ESO van preparar tota la celebració que va ser molt participada.\nA més a més, una alumna de 2n d'ESO va fer la Primera Comunió acompanyada de familiars i amics.\nAl final de la missa, es va projectar un vídeo amb tot el que ha donat de sí el Mou-te al llarg d'aquest curs i per acabar, es va fer l'hora dels adéus.\nPublicat per JMC escolapia a 2:18 Cap comentari:


Tècniques bàsiques de laboratori: reaccions químiques — UPCtv. Universitat Politècnica de Catalunya. BarcelonaTech.\nTècniques bàsiques de laboratori: reaccions químiques\nUna reacció química és un procés pel qual una o més substàncies es transformen en unes altres amb propietats diferents, anomenades productes. Aquest vídeo és un material docent en format digital, per a assignatures d'experimentació en química, en què s'expliquen les reaccions químiques.\nL’objectiu del Grup de Recursos per a la Didàctica de la Química és el d’aglutinar els esforços de tot el professorat de química i enginyeria química de la UPC que està interessat a disposar de materials didàctics atractius i entenedors per a l’ensenyament/aprenentatge de la química. També es proposa detectar les diferents assignatures de química en què s’estan aplicant noves metodologies.\nAquesta disciplina forma part de moltes titulacions de la UPC i en aquests moments ja hi ha molt de material preparat en format interactiu, presentacions Flash, professorat que utilitza l’aprenentatge cooperatiu... La idea és formar un grup entre totes les persones interessades en aquest tipus de materials i metodologies, pensant en dos tipus d’estudiants: els de la UPC i els de secundària. En aquest últim cas, es tractaria de trobar fórmules atractives que permetin la difusió de la química entre els estudiants d'aquest sector.


ERC i JxCat rebutgen avalar els comptes de Sánchez en no veure cap gest en l’escrit de l’Advocacia | Catalunya | EL PAÍS Catalunya\nQuim Torra acusa Pedro Sánchez de "ser còmplice de la repressió" i de deixar escapar "una oportunitat d'or"\nBarcelona 2 NOV 2018 - 18:22\tCET\nCartell penjat pels treballadors de la Conselleria d'Economia, aquest divendres . cristóbal castro\nTant els membres del Govern com els líders d'Esquerra Republicana i el PDeCAT sempre havien supeditat el suport als Pressupostos Generals de l'Estat a un "gest" per part del Govern central cap als polítics independentistes presos. Una iniciativa que havia d'encaixar en els escrits d'acusació que la Fiscalia del Suprem i l'Advocacia de l'Estat han presentat aquest divendres, però que l'independentisme considera que no s'ha produït. "Tot el contrari", han assegurat el vicepresident Pere Aragonès (ERC) i la diputada de Junts per Catalunya Gemma Geis. Tant republicans com neoconvergents han assegurat que el seu suport als Pressupostos encara està més lluny.\n"Malauradament Sánchez no ha canviat la línia repressiva de Mariano Rajoy. No hi ha hagut ni un gest ni un moviment per part seva. Per tant, no hi haurà ni un gest ni un moviment per part nostra", ha dit Aragonès, en referència a un possible aval dels comptes. Els republicans havien condicionat aquest suport a un canvi de criteri de la Fiscalia, ja que consideren que hi havia marge dins de l'Estatut del Ministeri Públic per fer-ho. David Bonvehí (PDeCAT) afirma que els escrits d'acusació signifiquen "un no rotund a negociar els pressupostos de l'Estat". "Pensàvem que Pedro Sánchez era diferent a Mariano Rajoy, i vam propiciar un canvi de Govern, i ho vam fer a canvi de res. Ara que s'arreglin amb els seus pressupostos", ha dit als perioditas abans de començar l'acte a Lledoners.\nLa diputada Gemma Geis (Junts per Catalunya) ha considerat que el Govern espanyol, en lloc de fer un gest, "fa tot el contrari". "L'Advocacia de l'Estat de Rajoy només acusava els presos polítics de malversació. La de Sánchez afegeix, a més, la de sedició", ha explicat. Un diagnòstic que també comparteixen els republicans.\nTots els membres de l'Executiu i diversos diputats de les formacions independentistes tant al Parlament com al Congrés dels Diputats s'han reunit aquest divendres a la Cambra catalana per donar una resposta conjunta als escrits d'acusació de la Fiscalia i l'Advocacia de l'Estat. El ministeri públic demana fins a 25 anys de presó en el cas de l'exvicepresident Oriol Junqueras, a qui atribueix el delicte de rebel·lió agreujat amb malversació de fons públics. L'Advocacia de l'Estat no ha acusat els processats de rebel·lió, però sí de sedició.\nEs tracta de càrrecs que també s'imputen als altres exconsellers del Govern de Carles Puigdemont, que, com Junqueras, és en presó preventiva (Joaquim Forn, Jordi Turull, Josep Rull, Dolors Bassa i Raül Romeva), per a qui sol·licita 16 anys de presó. Als altres tres processats empresonats (l'expresidenta del Parlament Carme Forcadell, l'expresident de l'ANC Jordi Sánchez i el líder d'Òmnium Jordi Cuixart) se'ls acusa de rebel·lió, però no de malversació. Tot i així, són considerats “promotors o caps” de la rebel·lió, per la qual cosa la Fiscalia sol·licita per a ells més pena que per als exconsellers (17 anys de presó).\nTant el president de la Generalitat, Quim Torra, com el president del Parlament, Roger Torrent, han rebutjat les acusacions i han qualificat de "farsa" el procés judicial. Consideren que es fonamenta en un relat ple de mentides sobre els fets de la protesta a la Conselleria d'Economia. "Qualsevol que hi hagi estat sap que no hi va haver violència", ha assegurat Torrent. Per a tots dos, la causa va contra l'independentisme en conjunt, no contra els polítics en presó preventiva i els que estan en llibertat tot i que estiguin processats.\nPer Torra, el fet que l'Advocacia de l'Estat es desmarqui del delicte de rebel·lió no té cap transcendència. "No és un gest, és un menyspreu absolut als demòcrates que són a la presó. El president Pedro Sánchez ha perdut una oportunitat d'or per treure dels tribunals el conflicte català i retornar-lo a la política. Així creu que guanya alguns vots, però està anant en contra de la democràcia espanyola", ha assegurat el president.\n"Algú es pensa que demanant 200 anys de presó per als líders independentistes desapareixeran els dos milions de persones que volen la república catalana?", s'ha preguntat Torra, que ha assegurat que el president del Govern espanyol és "còmplice de la repressió" perquè "ha decidit no actuar". "No pararem fins que els presos siguin lliures, els exiliats tornin a casa i s'acabi la repressió contra tots els qui ens van ajudar a donar la veu al poble", ha assenyalat.\nEl PSC diu que “no hi ha gestos”; els comuns, que sí\nLa portaveu del PSC al Parlament, Eva Granados, ha recordat que la presentació dels escrits és només un pas més en el procés judicial. "No som davant de gestos de cap tipus. És un error qui els planteja i no està en mans del Govern fer-ho", ha assegurat la diputada socialista. "No s'està jutjant una ideologia, sinó personalitats polítiques i públiques que han tingut l'obligació de complir les lleis i fa un any va haver-hi un incompliment. És la sala del Tribunal Suprem la que dicta sentència, no l'Advocacia de l'Estat o la Fiscalia General de l'Estat. Aquestes persones tenen l'obligació de retre comptes davant la justícia. S'han saltat les lleis i ens han portat al precipici", ha afegit.\nDes de la CUP, el diputat Vidal Aragonés ha considerat que es tracta d'una altra mostra que s'està duent a terme "una causa general contra el dret a l'autodeterminació". "No està únicament en joc la llibertat d'aquestes persones, que ja seria prou greu, està en joc la llibertat dels drets polítics del poble català i de qualsevol espai polític que es consideri demòcrata", ha afegit.\nDes dels comuns, han destacat que l'Advocacia de l'Estat s'hagi desmarcat de la rebel·lió, tot i que consideren que no és suficient. "No hi ha hagut ni malversació ni sedició i esperem que aquestes persones surtin aviat en llibertat", ha assegurat la diputada al Congrés Lucía Martín.\nPer la seva banda, el vicepresident d'Òmnium Cultural, Marcel Mauri, ha criticat les peticions: "Avui l'Estat ha decidit portar la democràcia a judici. El Govern espanyol ha cedit al xantatge de l'extrema dreta. L'Advocacia de l'Estat ha endurit la seva petició, una mostra més de la manca de voluntat política del Govern [central]", ha denunciat Mauri en roda de premsa. "Òmnium Cultural apel·la a una gran resposta unitària".\n"L'Estat ha dictat la seva sentència, s'han carregat l'Estat de dret per defensar la unitat d'Espanya. Ni la pressió ni la repressió podran aturar el procés cap a la república catalana", ha dit a Twitter el líder d'Esquerra al Parlament, Sergi Sabrià. Per la seva banda, el president d'Òmnium Cultural, Jordi Cuixart, ha afirmat aquest divendres en un missatge a través de les seves xarxes socials, gestionades pels seus col·laboradors, que les penes de presó que ha demanat la Fiscalia no li faran "renunciar" als seus objectius polítics: "Algú pensa que per 17 anys de presó ens faran renunciar als objectius, drets i llibertats nacionals? No coneixen Òmnium ni la societat catalana".\nTambé l'exconseller Jordi Turull ha criticat, en un missatge a Twitter, el "relat fictici per aconseguir un escarment a costa del que sigui i al marge del Codi Penal" que fa la Fiscalia. "Nosaltres seguim amb les conviccions intactes. A més injustícia, més compromís. Ni descoratjament ni resignació ni renúncia", ha afegit. Per al president del PDeCAT, David Bonvehí, "avui es demostra que això no és un procediment, és una venjança".


Més de 1.000 articles publicats – El Mirador Valencià\nMés de 1.000 articles publicats\nPublicat el gener 15, 2009 gener 16, 2009 per Joan Sanchis\nHui “El Mirador Valencià” ha arribat a la impresionant xifra de 1.000 posts publicats en els escás any i mig de vida que té el bloc\nConcretament i en estos moments, aquest és el post número 1.003 des de que arrancara aquest bloc. Com sempre donar les gràcies a tots els que ho fan possible: a la gent que col·labora, a la gent que debat als comentaris, a la gent que ens visita… ect.\nCrec que aquests 1.000 articles han servit, a més de tindre l’oportunitat de publicar les meves opinions, per a molt més i gairebé han revolucionat l’informació a Benigànim. Crec que jo i tots els que col·laboren ací hem aconseguit apropar l’informació a tots els veïns de Benigànim, hem aconseguit difondre una visió diferent de la política a Benigànim, des de l’esquerra però sense personalismes i sense bipartidisme.\nPublicat a Altres, Benigànim\n← Rus proposa la creació d’una xarxa wifi provincial\nSimat retransmetrà per internet la crema de la foguera de Sant Antoni →


“L’ARRÒS DE PALS, UNA PASSIÓ” – Sandra Bisbe\n“L’ARRÒS DE PALS, UNA PASSIÓ”\nA on: Llofriu i Pals\nEs tracta d’una experiència gastrocultural per conèixer l’arròs de Pals en totes les seves vessants. Per dur a terme aquest projecte ens hem unit 3 empordanesos, amants de la nostra terra i del que ella ens brinda, que cuidem el detall i per sobre de tot, la gent que ens visita. Som l’arrossaire Albert Grassot de l’arròs Estany de Pals, el xef Isaac Sabrià del Restaurant La Sala Gran de Llofriu i la guia local Sandra Bisbe de SB Sandra Bisbe. Volem que tingueu una experiència gastrocultural única i singular, la nostra.\nVolem que coneguis el nostre món fons i per això et proposem començar al poble de Pals on passejarem per un recinte medieval encantador, aturant-nos davant muralles, torres, portals i església, per acabar gaudint d’una vista panoràmica de la plana del Baix Ter amb els arrossars i el Montgrí al fons; Llavors anirem a trepitjar el territori on creix aquest cereal tan preuat; coneixerem els detalls de la seva història, de la seva gent; descobrirem les varietats utilitzades i les seves qualitats; aprendrem els diferents tipus de cultiu i del seu procés. El desplaçament als camps d’arròs pot ser en bus i pels amants del senderisme, a peu. Finalment ens desplaçarem en bus al Restaurant La Sala Gran, on el nostre Xef ens brindarà un deliciós menú de l’arròs Estany de Pals. A la taula del restaurant trobaran un petit obsequi d’una bosseta d’arròs de Pals.\nVeure PDF: Arròs de Pals una passió\nLlofriu i Pals\n3 hores d’activitat + desplaçaments (en cas de fer la ruta a peu, serien 4 hores) + la durada del dinar al Restaurant La Sala Gran de Llofriu.\nDilluns, dimecres, dijous i divendres durant tot l’any\nRecinte medieval de Pals amb visita a la Torre de les Hores, arrossars de Pals, antic estany de Pals, Restaurant Sala Gran de Llofriu.\nL’entrada a la Torre de les Hores és d’1€ per persona a afegir al cost del paquet.\nPals, Arròs de Pals, Arròs Estany de Pals, Arrossars, Parc Natural del Montgrí, les Illes Medes i el Baix Ter, Empordà, Costa Brava, Sandra Bisbe, Isaac Sabrià, Xef, Albert Grassot, Guia Oficial, Guia Local Cultural, Guia Acreditat pel PNMMBT.


Sostre Cívic programa una nova visita informativa per als interessats en un habitatge cooperatiu – aMartorell\nSostre Cívic programa una nova visita informativa per als interessats en un habitatge cooperatiu\nSostre Cívic organitza l’1 de febrer, d’11.00 a 14.00h, una nova sessió i visita informativa per als interessats en adquirir un habitatge cooperatiu, en cessió d’ús i sense ànim de lucre, en un edifici del carrer Sant Antoni, 4 (La Vila). La cooperativa es va fer amb l’immoble el passat mes de març pel dret de tanteig, prèvia venda acordada a un fons d’inversió.\nEs tracta d’un edifici d’11 habitatges amb una superfície mitjana de 48 m2. Els pisos tindran la qualificació de protecció oficial (HPO) i es destinaran a persones sòcies de la cooperativa que tinguin uns ingressos no superiors a 3,5 de l’indicador de renda de suficiència de Catalunya (IRSC). L’entitat ha rehabilitat l’immoble per a aquelles persones que en compleixin els requisits i, actualment, es troben en procés d’adjudicació, segons detalla David Guardia, membre de Sostre Cívic.\nDavid Guàrdia, membre de Sostre Cívic\nEls requisits per optar a un d’aquests habitatges se cenyeixen als criteris per accedir a un habitatge de protecció oficial, no tenir cap habitatge o tenir-ne un amb valor catastral inferior al de l’habitatge al que s’opta, uns ingressos anuals màxims i complir els criteris d’ingrés.\nSostre Cívic impulsa des de 2004 un model d’habitatge cooperatiu en cessió d’ús, sense ànim de lucre, que es basa en un sistema de socis i que promou que les persones residents, en complir uns requisits bàsics, siguin les propietàries de l’habitatge de manera indefinida al llarg de la seva vida. Actualment, es despleguen arreu de Catalunya amb vuit projectes, majoritàriament d’obra nova.\nFont: Sostre Cívic programa una nova visita informativa per als interessats en un habitatge cooperatiu


> FP bàsica\nPreguntes freqüents sobre formació professional bàsica\nQuè és la formació professional bàsica?\nCom es pot accedir a l'FPB?\nQuina estructura té l'FPB?\nQuina durada tenen les pràctiques a empreses?\nQuina oferta formativa hi ha a les Illes Balears?\nA quina formació posterior dóna accés?\nEs pot promocionar de primer curs a segon curs?\nTitulació FPB per a persones majors de 22 anys\nLa Llei orgànica per a la millora de la qualitat educativa (LOMQE) estableix els cicles de formació professional bàsica, els quals van començar a impartir-se el curs 2014-2015. Aquesta formació substitueix als programes de qualificació professional inicial (PQPI).\nPer accedir a aquests cicles s’han de tenir, almenys, 15 anys (fets o que es facin durant l’any en curs) i no superar els 17.\nS’hi accedeix per recomanació de l’equip docent d’ESO, amb el consentiment dels tutors legals de l’alumne o, si està emancipat, del mateix alumne.\nS’ha d’haver cursat tercer d’ESO per accedir-hi. Excepcionalment, s’hi podrà accedir havent cursat segon d’ESO.\nEls estudis de formació professional bàsica es componen dels mòduls següents:\n1. Mòduls professionals associats a unitats de competència del Catàleg Nacional de Qualificacions Professionals.\n2. Mòduls associats als blocs comuns següents (el referent és l’ESO, i estan contextualitzats al camp professional del perfil del títol):\n2.1 Comunicació i societat: llengua castellana, llengua estrangera, ciències socials i llengua catalana.\n2.2 Ciències aplicades: matemàtiques, ciències aplicades al context personal i d’aprenentatge en un camp professional.\n3. Mòdul de Formació en centres de treball (es fan 240 hores en empreses del sector).\nLa duració és de 240 hores, que es duen a terme en 6 setmanes durant els darrers mesos del segon curs. Es fan a empreses relacionades amb el sector del cicle.\nOferta formativa de les Illes Balears\nLa superació d’un cicle de formació bàsica permet l’obtenció del títol de tècnic professional bàsic de la família corresponent, així com una qualificació de nivell 1 del Catàleg Nacional de les Qualificacions Professionals.\nEl títol de tècnic professional bàsic permet l’accés als cicles formatius de grau mitjà i, també, l’obtenció del títol de graduat en ESO si es fa la prova final d’avaluació d’ESO. Excepte els alumnes que obtinguin un títol d’FPB en els cursos 2015/2016 o 2016/2017, en tant no sigui d’aplicació l’avaluació prevista en l’article 44.1 de la Llei Orgànica 2/2006, de 3 de maig, d’Educació, podran obtenir el títol d’ Educació Secundària Obligatòria, sempre que, en l’avaluació final del cicle formatiu, l’equip docent consideri que han assolit els objectius de l’Educació Secundària Obligatòria i adquirit les competències corresponents. ( Real Decreto 1058/2015, de 20 de noviembre, por el que se regulan las características generales de las pruebas de la evaluación final de Educación Primaria establecida en la Ley Orgánica 2/2006, de 3 de mayo, de Educación.)\nEls alumnes que tenguin una qualificació negativa dels mòduls de Comunicació i societat I o de Ciències aplicades I els recuperaran, amb una qualificació de cinc, si superen els mòduls respectius de segon curs (Comunicació i societat II i Ciències aplicades II).\nEls alumnes que promocionin a segon curs s’han de matricular dels mòduls pendents del primer curs. Per recuperar els mòduls pendents, els poden cursar presencialment si hi ha compatibilitat horària amb els mòduls del segon curs o bé es poden recuperar els continguts no superats de forma no presencial si l’equip educatiu considera que aquesta és una opció millor. No se’ls ha de considerar alumnes repetidors a l’efecte del procediment d’admissió als cicles formatius de formació professional bàsica.\nTitulació FPB per a persones majors de 22 anys?\nPoden obtenir el títol d'FPB les persones majors de 22 anys:\nLes persones més grans de 22 anys que tenen acreditades totes les unitats de competència incloses en el títol professional bàsic (bé a través de certificats de professionalitat de nivell1 o pel procediment establert d'avaluació i acreditació de competències professionals) poden sol·licitar el títol d'FPB.\nUs adjuntam, també, un PDF en què consta la normativa que regula el procediment per obtenir la titulació d'FPB, responsabilitat del centre educatiu, per tal que la pugueu consultar.


Ja és obert el Pati Lúdic de Nadal | Ajuntament de Palau-solità i Plegamans\nEl ja tradicional Pati Lúdic de Nadal ha obert les portes aquest matí. Instal·lat al pavelló d’esports Maria Víctor, el Pati Lúdic ofereix tota mena de jocs i tallers per als nens i nenes. Està obert durant tres dies, des d’avui i fins al divendres 29. L’horari és de 10.30 a 13.30h i de 17.00 a 20.00h. L’entrada i totes les activitats són gratuïtes. L’aforament és limitat. I és que, com cada any, es preveu que sigui tot un èxit quant a l’afluència de públic.\n“En gaudeix molta gent cada any. En la darrera edició vam calcular que va acollir uns 5.000 usuaris; alguns d’ells els veus que hi són els tres dies, cosa que significa que s’ho passen molt bé”, explica Miquel Rovira, Tinent d’Alcaldia i regidor d’Esports. Rovira afegeix que, més enllà de la diversió, el Pati Lúdic està pensat com a un servei que proporciona oci, esport i cultura per als infants del municipi durant les vacances de Nadal. La inversió que fa el consistori per fer possible el Pati Lúdic suma, aproximadament, 10.800€.\nCom a reclams d’enguany destaca un rocòdrom de 6 metres d’alçada per practicar escalada, així com un trenet infantil i el nou espai ‘Bala va!’, un indret amb material per construir circuits on fer rodar petites pilotes. A més, hi ha diversos inflables, un pista de futbol 3x3, jocs educatius, activitats de psicomotricitat per als més menuts i menudes, tallers creatius... Tot plegat sense oblidar l’aparcament per a pares i mares i el guarda-roba que organitza de forma altruista el Casal de la Gent Gran. El voluntariat de Protecció Civil també col·labora amb aquest esdeveniment nadalenc. Alhora, el Pati Lúdic compta amb personal tècnic sanitari i una ambulància per atendre qualsevol emergència de forma immediata.


Catalunya, líder en visitants i despesa turística\nEl territori català és el que més turisme ha rebut de tot l'Estat fins al setembre, malgrat la caiguda del 2,3%\nper Redacció VIA Empresa Barcelona. 02 de novembre de 2018 10:36\nEls turistes visiten el Parc Güell de Barcelona | iStock\nCatalunya és el territori que més turisme ha rebut de tot l'Estat en els nou primers mesos de l'any. Amb un descens del 2,3% respecte el mateix període de l'any passat, més de 15,4 milions de turistes han visitat Catalunya, que la segueix les Illes Balears amb 12,2 milions de visitants i una caiguda del 0,5% i de Canàries amb 10,1 milions i un descens del 3,4%.\nMés info: Cau el turisme a Catalunya, però augmenta la despesa\nNomés al setembre, Catalunya ha estat el segon territori més visitat pel turisme amb un 22,5%, després de les Illes Balears amb el 22,8% del total. En el novè mes de l'any, el turisme sí que ha crescut a Catalunya i ho ha fet un 0,3% amb un total de 2.005.260 visitants. El 17,1% del total prové de França, mentre que el 13,1% de l'agregat és de la resta d'Europa.\nEn el conjunt de l'Estat, el turisme ha crescut un 2,5% en els nou primers mesos del 2018 amb un total de 66,2 milions de turistes internacionals, mentre que al setembre el turisme ha crescut un 0,5% amb 8,9 milions de visitants.\nFins al setembre, els visitants s'han gastat a Catalunya un 23,4% del total de l'Estat i és el primer territori on els turistes s'hi deixen més diners. De fet, només en aquest mes de l'any Catalunya també lidera la despesa turística amb el 22,9%.\nBarcelona contradiu l'INE: tanca l'estiu amb més turisme


Economia Circular - Tarpuna\nre-volta: donar valor als residus per crear lligams d’economia circular de proximitat\nEls projectes revolta busquen l’acostament dels ciutadans i organitzacions, generadors de residus orgànics, amb la producció d’aliments a partir de la fertilització amb el compost resultant del tractament dels bioresidus. A Tarpuna, vam iniciar el projecte amb una prova pilot el curs 2016-17 a l’escola El Ginebró i el restaurant Kúbik, de Llinars del Vallès.\nLa idea és que els residus orgànics generats al menjador de l’escola i al restaurant tinguin un pretractament en origen que faciliti el transport d’aquests residus al productor d’hortalisses i verdures, perquè acabi de fer el tractament fins a obtenir compost.\nPer tal de mantenir una bona fertilitat del sòl en agricultura ecològica és fonamental l’ús de la matèria orgànica i del carboni. Si els residus orgànics de les ciutats o de les llars es llencen o es gestionen de manera deficient no serveixen com a fertilitzants.\nLa proposta del revolta té dos elements innovadors:\nLa relació entre la gestió de residus i la producció: el mateix productor és el que s’emporta el residus per compostar, procurant aprofitar el mateix viatge que fa per subministrar la verdura.\nLa instal·lació d’un equip electromecànic en origen que higienitza i facilita el procés. Es tracta de fer un cercle, o un procés d’economia circular, aplicat a l’agricultura.\nA nivell de sensibilització i difusió, la comprensió del cicle complert i del què passa més enllà del contenidor fa entendre als participants del projecte com d’important és la contribució de les persones en una bona gestió dels residus orgànics. La clau de l’èxit en la gestió és que els ciutadans contribueixin en el procés per l’aprofitament. I l’impacte social d’aquesta sensibilització és molt elevat en centres educatius, donat que es realitzen activitats de descoberta i sensibilització als alumnes, que també avaluen com gestionen els residus orgànics a casa i s’adonen de com els podrien gestionar molt millor.\nEn pes, els residus orgànics representen la fracció més important dels residus municipals. Quan es gestionen inadequadament i acaben al dipòsit controlat generen un impacte molt gran en el medi, ja que generen metà, un dels principals gasos amb efecte hivernacle (GEH) i lixiviats, contaminadors de les aigües.\nHem desenvolupat un equip electromecànic de pretractament de la fracció orgànica dels residus amb criteris d’eficiència energètica que milloren encara més els resultats de petjada de carboni del projecte.\nComença el projecte Revolta


Adaptador femella microtub degoteig 3/4" 4mm • LaFerreteria.cat\nInici / JARDÍ & CÀMPING / REG DE JARDÍ, HORT I TERRASSA / GOTEIG I MICROGOTEIG / Adaptador femella microtub degoteig 3/4″ 4mm\nAdaptador femella microtub degoteig 3/4″ 4mm\nquantitat de Adaptador femella microtub degoteig 3/4" 4mm\nSKU: 0105169691956 Categories: ADAPTADORS PER AIXETA, GOTEIG I MICROGOTEIG Etiqueta: VIVO VERDE\nAdaptador femella 3/4″ “rosca loca” de 4 mm VIVO VERDE.\nFabricat amb plàstic d’alta resistència, aquest adaptador femella és perfecte per a instal·lar el teu sistema de degoteig a l’hort i el jardí.\nAdaptador femella 3/4″ rosca loca\nPer a connectar el tub de 4 mm amb l’aixeta\nDiàmetre de 4 mm\nInstal·lar un sistema de reg fàcilment? Amb aquest adaptador femella podràs connectar el tub a l’aixeta i regar sense esforços!\n2.00 × 9.50 × 12.00 cm\nAdaptador aixeta domèstica sense rosca aquacontrol\n3,75 € iva inc. Llegeix més\nKit de reg vacacional progamable aquacontrol\n58,05 € iva inc. Afegeix a la cistella\nAdaptador de rosca femella bicomponent 1/2″ + 3/4″\n1,44 € iva inc. Afegeix a la cistella\nAdaptador rosca mètrica femella aixeta bany i cuina\nAdaptador femella 3/4" 16mm vivo verde\nEsteu veient: Adaptador femella microtub degoteig 3/4″ 4mm 1,65 € iva inc.


Ski Andorra, França i Govern aconsegueixen un vol per a 400 argentins el 5 d'abril - Poble Andorrà\nSki Andorra, França i Govern aconsegueixen un vol per a 400 argentins el 5 d’abril\nL'associació de pistes pagarà els 240.000 euros (Tolosa-París-Buenos Aires), dels quals una part l'assumiran els temporers segons la casuística\nLes représentants syndicaux des personnels navigants commerciaux (PNC) d'Air France ont demandé à la direction l'arrêt des vols de la compagnie à destination de la Chine en raison de l'épidémie de coronavirus. /Photo prise le 27 septembre 2019/REUTERS/Régis Duvignau\nSki Andorra, els ministeris de Turisme i Exteriors i l’Estat francès tenen pràcticament tancat un vol on 400 temporers podran tornar a l’Argentina. El viatge està previst el 5 d’abril i serà d’Andorra a Tolosa en autobús, un avió fins a París i després un cap a Buenos Aires. L’aerolínia serà Air France. Les gestions han permès establir que el decret argentí que prohibeix el retorn dels seus nacionals no afectaria als que estaven fora per motius laborals i tan sols s’aplicaria als turistes. Les gestions de l’ambaixada i l’Estat francès,movent tot el procés amb Air France, han estat decisives per poder articular el trasllat en uns moments tan complicats de mobilitat.\nEl viatge costarà 240.000 euros que avançarà Ski Andorra. Cada bitllet s’ha fixat en 600 euros, la meitat del preu real actualment. Els temporers pagaran tot, una part o res del cost segons les casuístiques. Aquells que no tenien vol de tornada comprat hauran d’abonar tot el bitllet, entenent que els ho sortirà encara molt més econòmic. Aquells que tenien un bitllet que se’ls hi van cancel·lar i un cop i en van comprar un segon quan va esclatar la crisi i també es va cancel·lar segurament viatjaran gratuïtament. La major part però són els que tenien un vol comprat i es va cancel·lar i ja no van adquirir cap altre bitllet. En aquest cas pagaran 300 euros, tenint en compte que com quan arribin a Buenos Aires poden reclamar l’abonament del vol cancel·lat rebran molt més dels 300 euros per part de les aerolínies.\nEsquí Andorra està identificant a tots els temporers de les pistes perquè aquests seran els que tinguin prioritat per agafar l’avió. Posteriorment s’acceptaran temporers d’altres sectors com l’hoteleria, botigues o restauració. Ski Andorra encara no sap quin és el nombre de temporers de pistes que queden al país.\nLa voluntat és que si aquest primer viatge culmina de forma positiva es prepararia un segon per al retorn d’un nou contingent. Cal esperar però perquè la situació és tan complicada que poden acabar sorgint problemes.\nLa fundació Llar Cristiana Maria Maestre entrega 50.000 euros al fons de solidaritat


2018-04-23 - València\nSESIÓN 23 DE ABRIL DE 2018\n0001 - Lectura i aprovació, si és el cas, de l'Acta de la sessió anterior de data 23 de març de 2018.\n0002 - "Proposa aprovar definitivamente la Modificació Puntual del PGOU ""Centre Cívic i Cultural en C/ Pintor Ricardo Verde, 9 i 11"".\n0003 - "Proposa iniciar el procés de consulta i submissió a informació pública de la Modificació Puntual del Pla Especial d'Infraestructures, Reserva de Sòl i Ordenació d'usos ""Benimámet-Fira València-Jardí Cuevas Carolinas"".\n0004 - "Proposa iniciar el procés de consulta i sotmetiment a informació pública de la Modificació Puntual del PGOU en l'àmbit de ""La Casa dels Bous"".\n0005 - Proposa donar compte, a l'Excm. Ajuntament Ple, de l'acord aprovat per la Junta de Govern Local, en sessió ordinària celebrada el dia 15 de març de 2018, relatiu a la rectificació anual de l'Inventari General de Béns i Drets Reals de la Corporació a data 31 de desembre de 2016.\n0006 - Sra. Jiménez sobre solar municipal carrer Nino Bravo/avinguda Alcalde Gisbert Rico.\nExpediente: O-89CIU-2018-000060-00 - Contestada\n0007 - Sr. Novo, sobre concurs d'idees per a l'edifici de gran altura en la Marina de València.\nExpediente: O-89POP-2018-000033-00 - Aprovada proposta alternativa\n0008 - "Sr. Estellés, sobre l'enderrocament de l'edifici ""Metropol"".\nExpediente: O-89CIU-2018-000099-00 - Aprovada proposta alternativa\n0009 - Sr. Estellés, sobre el trasllat d'edificabilitat de la parcel·la carrer Micer Mascó.\nExpediente: O-89CIU-2018-000099-00 - Rebutjat\n0010 - Sr. Mendoza, sobre carril transport públic compartit amb el carril bici.\nExpediente: O-89POP-2018-000033-00 - Rebutjat\n0011 - Sr. Mendoza, sobre regulació semafórica en l'avinguda del Cid.\n0012 - Sr. Camarasa, sobre arquitectes de AUMSA contractats\nExpediente: O-89CIU-2018-000051-00 - Contestada\n0013 - Sr. Mendoza, sobre semàfors i passos de vianants en l'Avinguda del Cid.\nExpediente: O-89POP-2018-000033-00 - Contestada\n0014 - Sr. Mendoza, sobre ruta escolar segura i retirada de passarel·les en l'Avinguda del Cid.\n0015 - Sr. Mendoza, sobre nou accés a la pedania de Benifaraig.\n0016 - Sr. Mendoza, informe Ministeri de Foment sobre l'Av. del Cid.\n0017 - Sr. Mendoza, sobre pàrquing ciutat de Bruixes.\n0018 - Sr. Estellés, sobre el pàrquing de la Plaça de Bruixes.\nExpediente: O-89CIU-2018-000085-00 - Contestada\n0019 - Sr. Estellés, sobre aparcaments d'interconnexió modal en la ciutat de València.\n0020 - Sr. Estellés, sobre els senyals de preferència ciclista en la ciutat de València.\n0021 - Sr. Estellés, sobre aspectes de l'estudi de satisfacció de clients de 2017 de l'EMT de València.\n0022 - Sr. Estellés, sobre el futur de l'edifici del Metropol.\n0023 - Sr. Estellés, sobre la protecció de comerços antics en el PEP de Ciutat Vella.\n0024 - Sr. Estellés, sobre situació dels exàmens de conductors i inspectors d'EMT.\n0025 - Sr. Estellés, sobre la parcel·la per al centre de Salut de Malilla.\n0026 - Sr. Estellés, sobre la permuta de solars de Tabacalera.\n0027 - Sr. Estellés, sobre increment de les baixes laborals en l'EMT i cotxes que no ixen de cotxeres.\n0028 - Sr. Estellés, sobre dificultats dels venedors del Mercat Central per les restriccions de trànsit.\n0029 - Sr. Estellés, sobre reforç de la seguretat del tràfic a Natzaret.\n0030 - Sr. Estellés, actuacions sobre les alqueries de la ciutat de València previstes per a 2018.\n0031 - Sr. Estellés, sobre advertiments de Foment sobre l'A-3 i l'Avinguda del Cid.\n0032 - Sr. Estellés, sobre polítiques de mobilitat sobre vehicles ecològics.\n0033 - Sr. Novo, sobre actuació de seguretat en el mur de Sant Miquel dels Reis.\n0034 - Sr. Novo, sobre adaptació actuacions del projecte de rehabilitació Plaça Dr. Collado 2 i 3.\n0035 - Sr. Novo, sobre alternatives oferides per al trasllat de l'edificabilitat de Tabacalera.\n0036 - Sr. Novo, sobre altura lliure de planta per a locals de l'Administració amb destí públic.\n0037 - Sr. Novo, sobre bloc de Portuaris Ruiz Jarabo (2).\n0038 - Sr. Novo, sobre contracte menor reurbanització entorn Sant Vicent de la Roqueta.\n0039 - Sr. Novo, sobre compliment informe Conselleria per a la cessió de la parcel·la del Centre de Salut de Malilla.\n0040 - Sr. Novo, sobre edificacions independents en les unitats urbanes del PP Sector R-6 'Malilla Nord'.\n0041 - Sr. Novo, sobre increment d'edificabilitat en les Unitats d'Execució de Ciutat Vella.\n0042 - Sr. Novo, sobre immobles del Pla Cabanyal i dret de reversió.\n0043 - Sr. Novo, sobre inversions repartiment de romanent de 2017.\n0044 - Sr. Novo, sobre Palaus dels Exarchs.\n0045 - Sr. Novo, sobre profunditat edificable del PRI Sector T-3 'Benimaclet'.\n0046 - Sr. Novo, sobre reasfaltat Av. Jesús Morante Borrás.\n0047 - Sr. Estellés, sobre la sol·licitud de solars urbans per part del regidor delegat de Mobilitat.\n0048 - Resposta del Servei de Bombers a la moció del Grup Municipal de Ciutadans sobre l'Ordenança Municipal de Protecció Contra Incendis, presentada en la sessió de 23 de març de 2018.\nExpediente: O-05651-2018-000002-00 - Contestada\n0049 - En l'apartat de Precs i Preguntes, el Sr. Novo pregunta, en relació amb les obres de reurbanització de la calle Cronista Carreres, per què transcorreguts 11 mesos el Servei de Mobilitat encara no ha facilitat la planta viària.\n0050 - En l'apartat de Precs i Preguntes, el Sr. Mendoza pregunta si el Delegat del Mobilitat ha rebut als representants de FOTUR.\n0051 - En l'apartat de Precs i Preguntes, el Sr. Mendoza pregunta per un altercat succeït recentment en la carretera del Saler entre uns ciclistes i un conductor de l'EMT.


Poesia Infantil i Juvenil: Nuestra poesía en el tiempo: antologia juvenil de poesia en castellà\nNuestra poesía en el tiempo: antologia juvenil de poesia en castellà\nLes vacances ja estan prop i podem aprofitar per a donar-li una ullada a la història de la poesia. L'editorial Siruela ha editat el llibre Nuestra poesia en el tiempo (una antologia), amb poemes seleccionats per l'escriptor i poeta Antonio Colinas.\nEl llibre està adreçat als lectors juvenils, però sense dubte serà un plaer la seua lectura per a tot tipus de lectors. La claredat, l'emoció i la intensitat són les característica que destaquen de la seua lectura.\nAcompanya el llibre una interessant carta-pròleg al lector i una guia per a endinsar-se en la poesia, sentir-la i comprendre-la. El nous lectors de poesia gaudiran de la seua lectura, dons la selecció de poemes és variada, amb molta qualitat i interessant; els bons lectors de poesia podran donar de nou un repàs, un retrobrament, amb la crème de la crème de la poesia escrita en castellà.\nCaldrà anotar-se'l per a gaudir aquest estiu.\nPublicado por Sàlvia los 4:47 p. m.